CELEX: 62010CN0338
Language: ro
Date: 2010-07-07 00:00:00
Title: Cauza C-338/10: Cerere de pronunțare a unei hotărâri preliminare introdusă de Finanzgericht Hamburg (Germania) la 7 iulie 2010 — Grünwald Logistik Service GmbH (GLS)/Hauptzollamt Hamburg-Stadt

25.9.2010   
            
            
               RO
            
            
               Jurnalul Oficial al Uniunii Europene
            
            
               C 260/5
            
         Cerere de pronunțare a unei hotărâri preliminare introdusă de Finanzgericht Hamburg (Germania) la 7 iulie 2010 — Grünwald Logistik Service GmbH (GLS)/Hauptzollamt Hamburg-Stadt
   (Cauza C-338/10)
   ()
   2010/C 260/07
   Limba de procedură: germana
   
      Instanța de trimitere
   
   Finanzgericht Hamburg
   
      Părțile din acțiunea principală
   
   
      Reclamantă: Grünwald Logistik Service GmbH (GLS)
   
      Pârât: Hauptzollamt Hamburg-Stadt
   
      Întrebarea preliminară
   
   O reglementare antidumping adoptată de Comisia Europeană în cadrul procedurii prevăzute de „Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene” (1) este lipsită de efect deoarece Comisia a adoptat-o în temeiul unei valori normale stabilite pe „orice altă bază rezonabilă” (în speță, pe baza prețurilor plătite efectiv sau care urmează să fie plătite în Comunitate pentru produse similare), fără a efectua cercetări suplimentare cu privire la valoarea normală, după ce, într-o țară analoagă care a fost luată inițial în considerare ca atare de Comisie, aceasta s-a adresat fără rezultat la două întreprinderi — ocazie cu care una dintre acestea nu s-a manifestat în niciun fel, iar cealaltă și-a manifestat disponibilitatea să coopereze, însă ulterior nu a mai răspuns la chestionarul transmis, iar părțile la procedură au indicat Comisiei o altă posibilă țară analoagă?
   
      (1)  JO 1996 L 56, p. 1, Ediție specială, 11/vol. 12, p. 223.